 भासा-विज्ञानी प्रोफैसर डेविड डालवी द आक्खना ऐ सारी दुनिया च कोई बीह् हज़ार भाशां ते बोल्लियां न ते ओह् इक-दुए कन्नै जुड़ी दियां न ते आपूं बिचें मिलियै इक भाशामंडल जां लिङ्गुआस्फिअर बनांदियां न।  हर भाशा ते बोल्ली दा अपना-अपना सहित्य ऐ-किश दा लिखत ते मूंह्-जबानी ते किश दा छड़ा मूंह्‌जबानी।  हर जाति दा साहित्य ऐ-किस दा लिखत ते मूंह्-जबानी ते किश दा छड़ा मूंह्‌जबानी।  हर जाति दा साहित्य इक चाल्ली ओह्‌दा जीवंत ललित इतिहास बी होंदा ऐ ते ओह्‌दियां संजीदा कालजयी इक चाल्ली ओह्‌दा जीवंत ललित इतिहास बी होंदा ऐ ते ओह्‌दियां संजीदा कालजयी रचनां, अपने समें ते समाजी जीवन गी अपने च रचाई-बसाइयै, मन लग्गने ढंगै कन्नै सुन्दर रूपें स्हेई-स्हेई पेश करने दे प्रयास बी होंदियां न।  उंदे च जाति दी संस्कृतक परम्परा, ओह्‌दे मिथकें, ओह्‌दे जीवन च घटी दियें म्हत्तवपूर्ण घटनाएं, ओह्‌दे महापुरुशें दे जीवन-आम लोकें दी रैह्‌त-बैह्‌त, लाब्बे-खाने, विश्वासें, जीवन मुल्लें, हिरखें, सरोकारें आदि दिय़ां झांकियां मिलदियां न।  इंदे च किश मकामी, वक्ती होंदा ऐ ते किश वैश्विक, यूनिवर्सल।  इंदे वैश्विक तत्त्व इ’नें गी विश्व साहित्य दी पंगती च जाई खडेरदे न।  अनुवादें राहें लैन-देन दी प्रक्रिया राहें, इक भाशा, इक जति दे साहित्य दी रचना दूइएं भाशाएं, दूइएं जातियें च पुज्जी जंदी ऐ।  विश्व साहित्य दा चलचित्तर दसदा ऐ क बक्खरे-बक्खरे मुल्खं ते जातियें दे लोकें दियां भावनां कु’नें रूपें च खिड़ियां ते फुटियां, उ’नें अपनियें जरूरतें गी कि’यां पूरा कीता, अपनियें समस्य़ाएं ते अनुबवें गी कि’यां लेआ, ते अपने प्यार, पीड़, शलैपे दा बोध कनेह् घड़ें च ढालेआ।  पता चलदा ऐ क मुक्खें दे आपूं-बिचें दे सरबंधें दिय़ां पौड़ां दूरा-दूरा तोड़ी फौली दियां न, उन्दियें सोचें दियां सुर-लैह्‌रियां केइयें थाह्‌रें टकरांदियां ते केइयें थाह्‌रें कन्नै मिलियै इक-दूई कन्नै घुलीमिलियै पलचोई दियां चलदियां न।  इस साहित्य कन्नै पन्छान दसदी ऐ क साढ़ी साहित्यक विरासत किन्नी परानी, किन्नी समृद्ध ते किन्नी विशाल ऐ। 